На основу члана 63. став 1. Закона о јавним набавкама («Службени гласник РС» број 124/2012, 14/2015 и 68/2015), Kомисија за јавну набавку образована Решењем број VIII број 404-98/20 од 21.04.2020 године, даје следеће

 **ПОЈАШЊЕЊЕ У ВЕЗИ СА ПРИПРЕМАЊЕМ ПОНУДЕ**

**За јавну набавку (радови)VIII број 404-98/20**

**„**Изградња гасне котларнице за спортску халу у Крчагову“

Питање:

1. Da li je predmet ponude samostojeći objekat? Ako je odgovor da, da li posledično potpada pod definiciju  Člana 2, stav 22. Zakona o planiranju i izgradnji koji glasi:  objekat jeste građevina spojena sa tlom, izvedena od svrsishodno povezanih građevinskih proizvoda, odnosno građevinskih radova, koja predstavlja      fizičku, funkcionalnu, tehničko-tehnološku ili biotehničku celinu (zgrade i inženjerski objekti i sl.), koji može biti podzemni ili nadzemni.

Molimo za pojašnjenje?

Одговор:

Da predmet ponude je samostojeći objekat koji nije povezan sa tlom.

Питање:

**2**. Da li se predmet ponude "gasni generator"  - traženim "Stručnim mišljenjem o kvalitetu i usaglašenosti...." tretira kao uredjaj ili kao gasna kotlarnica? Ukoliko se tretira kao gasna kotlarnica onda potpada pod Pravilnik  o tehničkim normativima za projektovanje, građenje, pogon i održavanje gasnih kotlarnica („Sl.list SFRJ“ br. 10/90i 50/90), te nikakvo stručno mišljenje zakonom nije obavezno. Ako se tretira kao uredjaj, onda je 3A sertifikat dokument koji se zahteva zakonom Republike Srbije neophodan i obavezan dokument, a ne bilo kakvo "stručno mišljenje".

U bilo kom od ova dva slučaja u cilju ocene kvaliteta opreme ne mogu da se daju "stručna mišljenja" o zakonski izdatim Sertifikatima. Drugim rečima, u oba slučaja ovaj dokument po zakonu ne može da se traži jer ugrožava načelo konkurentnosti.  Molimo za pojašnjenje tj izmenu konkursne dokumentacije.

Одговор:

Predmet ponude je gasni generator koji se tretira kao uređaj, i koji mora da ima stručno mišljenje, izdato i overeno  od relevantnog tela za ocenjivanje usaglašenosti, u kome su navedene izjave, potvrde o usglašenosti, sertifikati ugrađene opreme  kao i elaborat samog gasnog generatora.

Питање:

3. Tumačenje MUPa

Da li se predmet ponude "gasni generator" tretira kao uredjaj ili kao gasna kotlarnica? Ukoliko se tretira kao gasna kotlarnica, MUP-Sektor za vanredne situacije daje uslove u pogledu mera zaštite od požara i saglasnost na predviđene mere zaštite od požara na Projekte za izvođenje gasne kotlarnice. Nikakvo tumačenje po zakonu nije nepohodno. Ukoliko se radi o uredjaju , tj proizvodu , onda je u pitanju slučaj kada MUP -Sektor za vanredne situacije po Zakonu o zaštiti od požara prema čl. 33. ne daje saglasnost na predviđene i primenjene mere zaštite od požara  za sertifikovana gasna trošila i unutrašnju gasnu instalaciju od merno-regulacionog seta do gasnog trošila na fasadi postojećeg objekta.

Drugim rečima, u oba slučaja tumačenje MUPa nije neophodno po zakonu.

Molimo za pojašnjenje tj izmenu konkursne dokumentacije.

Одговор:

Tretira se kao uređaj tako da ne podleže  uslovima u pogledu mera zaštite od požara i saglasnost na predviđene mere zaštite od požara na Projekte za izvođenje gasne kotlarnice.

Питање:

4.Tražena vatrootpornost od 60 minuta

Da li se predmet ponude "gasni generator" tretira kao uredjaj ili kao gasna kotlarnica? Ukoliko se tretira kao gasna kotlarnica, u tom slučaju se primenjuje se Pravilnik  o tehničkim normativima za projektovanje, građenje, pogon i održavanje gasnih kotlarnica („Sl.list SFRJ“ br. 10/90i 50/90). Član 10: Zidovi i krov kotlarnice moraju biti otporni prema požaru najmanje 1/2 h ako postoji opasnost od preskoka ili prodora požara.

Ako se radi o uredjaju, tj proizvodu onda se minimalna vatroodpornost za sertifikovana gasna trošila (gasni generatori toplote) ne može da se tražiti. Dakle, ovaj zahtev je u suprotnosti sa važećim propisima.

Molimo za pojašnjenje tj izmenu konkursne dokumentacije.

Одговор:

Da može da se traži iako je projektovan gasni genartor trertian kao uređaj, jer jedan od sertifikata opreme koja je ugrađena u gasni generator je i atest za krovne i zidne panele čija je minimalna vatrootpornost 60 min.

Комисија за јавну набавку( радови)VIII број 404-98/20 „**„**Изградња гасне котларнице за спортску халу у Крчагову“